Document ID: 31980R1969

NEUVOSTON ASETUS (ETY) N:o 1969/80,
annettu 22 päivänä heinäkuuta 1980,
siemenalan tuen myöntämistä ja rahoitusta koskevista yleisistä säännöistä annetun asetuksen (ETY) N:o 1674/72 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71(), sellaisena kuin se on viimeksi muutettuna asetuksella (ETY) N:o 2878/79(), ja erityisesti sen 3 artiklan 4 kohdan,
ottaa huomioon komission ehdotuksen,
sekä katsoo, että
asetuksessa (ETY) N:o 2878/79 ulotetaan siemenalan yhteisen markkinajärjestelyn soveltamisala koskemaan kylvösiemeneksi tarkoitettua riisiä; asetuksen (ETY) N:o 2358/71 liitteessä kylvösiemeneksi tarkoitettu riisi luetaan tuotteisiin, joille voidaan myöntää tuotantotukea, ja
asetuksessa (ETY) N:o 1674/72(), sellaisena kuin se on viimeksi muutettuna asetuksella (ETY) N:o 1119/74(), täsmennetään, että tämän tuen myöntäminen riippuu muun muassa siitä edellytyksestä, että kyseiset siemenet vastaavat niiden kaupan pitämistä koskevilla direktiiveillä vahvistettuja määritelmiä; riisin siementen määrittämiseksi olisi viitattava viljakasvien siementen pitämisestä kaupan 14 päivänä kesäkuuta 1966 annettuun neuvoston direktiiviin 66/402/ETY(), sellaisena kuin se on viimeksi muutettuna direktiivillä 79/692/ETY() ja täydennettävä tämän mukaan asetusta (ETY) N:o 1674/72,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1674/72 seuraavasti:
1. Korvataan 1 artiklan 1 kohdan ensimmäinen luetelmakohta seuraavasti:"- siten kuin ne on määritelty rehukasvien siementen pitämisestä kaupan 14 päivänä kesäkuuta 1966 annetulla neuvoston direktiivillä 66/401/ETY(1), öljy- ja kuitukasvien siementen pitämisestä kaupan 30 päivänä kesäkuuta 1969 annetulla neuvoston direktiivillä 69/208/ETY(2) ja viljakasvien siementen pitämisestä kaupan 14 päivänä kesäkuuta 1966 annetulla neuvoston direktiivillä 66/402/ETY(3) ottaen huomioon näiden direktiivien muutokset,".
2. Lisätään seuraava alaviite:"(5) EYVL N:o 125, 11.7.1966, s. 2309/66"
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 22 päivänä heinäkuuta 1980.

Labels: 17
5
6